הפרסקו של ליון

הפרסקו של ליון (בצרפתית: La Fresque des Lyonnais) הוא ציור קיר בגודל של 800 מ"ר הממוקם בליון, צרפת. הוא מייצג עשרים וארבע דמויות היסטוריות מהעיר ליון וחמש דמויות עכשוויות. הוא נוצר בשנים 1994–1995 על ידי הקואופרטיב CitéCréation. מדובר בקואופרטיב שנוצר בשנת 1983 באולינס, פרבר דרומי של ליון, תחת השם Cité de la création, על ידי ציירי קיר מבית המלאכה לשעבר Popul'Art. חברי הקואופרטיב יוצרים פרסקות, בסגנון Trompe-l'œil, בתחילה באזור המטרופולין של ליון, ולאחר מכן בערים אחרות בצרפת ובמדינות אחרות ברחבי העולם.

ציור הקיר מצויר על החזית והגמלון של הבניין בן שש הקומות הממוקם ברובע הראשון של ליון , בפינת רציף quai Saint-Vincent מס' 49 ורחוב Martinière מס' 2, ליד נהר הסון.

 התממשות 
בשנת 1992, בברצלונה, ספרד, יצרו האמנים של CitéCréation את הפרסקו של המרפסות של ברצלונה, ציור Trompe-l'œil, המציג כשלושים קטלונים מפורסמים כמו אנטוני גאודי, ז'ואן מירו ופאבלו קזאלס, כמו גם פאבלו פיקאסו.לאור הצלחת העבודה הזו, מישל נואר, אז ראש עיריית ליון, ביקש מאותם אמנים להכין פרויקט דומה עבור ליון. הקיר האידיאלי לציור הוצע על ידי הדיירים המשותפים של הבניין בן שש הקומות הממוקם ברובע הראשון של ליון , בפינת רציף quai Saint-Vincent מס' 49 ורחוב Martinière מס' 2, ליד נהר הסון. זוהי "חזית עיוורת" של 800 מ"ר, קרובה לפלס דה טררו ולעיריית ליון.
ממוזער|ציור קיר "הרכבת הקלה" של הקואופרטיב ברחוב יפו בירושלים.

 עבודת הקואופרטיב בירושלים 
בחודש ספטמבר 2000 נחנך במדרחוב בן יהודה, ציור הקיר 'ילדי ירושלים' פרי יצירתה של סדנת הקואופרטיב CitéCréation. ציורי קיר אלה בולטים בנוף בתי האבן של ירושלים לאורך רחוב יפו ובסביבותיו. הציור, שנקבע על קיר בטון חשוף ובגובה רב מעל פני הרחוב, סימן את ראשיתו של מיזם ציורי הקיר בחוצות ירושלים. הציורים, עשויים בטכניקת ה-Trompe-l'œil המתוארת לעיל. מאורעות האינתיפאדה שהחלו ימים ספורים לאחר חנוכת הציור ופיגועי הטרור שבאו אחריהם, הותירו את ירושלים בשפל תיירותי וכלכלי קשה. על רקע זה בלט מיזם ציורי הקיר בצבעוניותו וברוחו האופטימית, ושבה את לבם של תושבי העיר והמבקרים כאחד. עד שלהי שנת 2006 הושלמו בחוצות העיר עוד שבעה ציורי קיר פרי עבודתה של סדנת עיר היצירה' שבהשראת Cité de la création.

גלריה

 ציורי קיר נוספים בליון 
ברחבי ליון ניתן למצוא תמונות קיר בסגנון Trompe-l'œil באתרים רבים בעיר, ובמיוחד באזור בניין וככר עיריית ליון.

גלריה

קישורים חיצוניים

 ביאורים 

 הערות שוליים 

פרסקו
קטגוריה:ציורי קיר